techiaith/cofnodycynulliad_en-cy huggingface dataset:
English: Thank you very much, Deputy Presiding Officer. I am pleased to put forward the Landfill Disposals Tax (Administration) Regulations 2018.
Welsh: Diolch yn fawr, Dirprwy Lywydd. Rydw i'n falch o gyflwyno Rheoliadau Treth Gwarediadau Tirlenwi (Gweinyddu) (Cymru) 2018.
English: I ask Members to support these regulations this afternoon.
Welsh: Gofynnaf i Aelodau gefnogi'r rheoliadau y prynhawn yma.
English: Thank you, Presiding Officer. I have no further comments as the Cabinet Secretary has answered everything that was raised by the Finance Committee and by others.
Welsh: Diolch, Llywydd, ond nid oes gen i sylwadau pellach gan fod yr Ysgrifennydd Cabinet wedi ateb popeth a oedd wedi cael ei godi gan y Pwyllgor Cyllid, a gan bobl eraill.
English: Llywydd, I do welcome these Landfill Disposals Tax (Administration) Regulations 2018, and I support the Cabinet Secretary unreservedly as a member now of the Finance Committee. I'm delighted to see the first tax for 800 years, not just on the statute book, but ready for implementation from April 2018. I'm glad I was able to play my part as a former finance Minister to pave the way for this new day for Wales, bringing forward the Tax Collection and Management (Wales) Bill, which received Royal Assent in 2016. But for the record, in this centenary year of women's suffrage, I'm conscious of the role women have played in this Assembly - in Government as finance Ministers, Edwina Hart and Sue Essex, before my six-year term in the post, and in the Assembly, Jocelyn Davies, as the former Chair of the Finance Committee, which scrutinised the Tax Collection and Management (Wales) Bill. I'm delighted that the Welsh Revenue Authority, which will be collecting this tax and the land transaction tax, is chaired by a woman, Kathryn Bishop. In 1918, women got partial suffrage, and that was the time when the Women's Tax Resistance League, whose slogan was, 'No Vote, No Tax', was disbanded because, finally, women were getting the vote. So, let's mark this historical day, in the spirit of Hywel Dda, to promote equality in all aspects of devolution, including in the delivery and management of our new taxes in Wales.
Welsh: Llywydd, rwy'n croesawu'r Rheoliadau Treth Gwarediadau Tirlenwi (Gweinyddu) 2018 hyn, a chefnogaf Ysgrifennydd y Cabinet yn ddiamod, fel aelod erbyn hyn o'r Pwyllgor Cyllid. Rwy'n falch iawn o weld y dreth gyntaf mewn 800 mlynedd, nid ar y llyfr statud yn unig, ond yn barod i'w gweithredu o fis Ebrill 2018. Rwy'n falch fy mod i wedi gallu chwarae fy rhan fel Gweinidog i baratoi'r ffordd ar gyfer y diwrnod newydd hwn i Gymru, gan gyflwyno Bil Casglu a Rheoli Trethi (Cymru), a gafodd Gydsyniad Brenhinol yn 2016. Ond ar gyfer y cofnod, ym mlwyddyn canmlwyddiant hawl menywod i bleidleisio, rwy'n ymwybodol o'r rhan y mae menywod wedi ei chwarae yn y Cynulliad hwn - yn y Llywodraeth fel Gweinidogion cyllid, Edwina Hart a Sue Essex, cyn fy nhymor i o chwe blynedd yn y swydd, ac yn y Cynulliad, Jocelyn Davies, fel cyn-Gadeirydd y Pwyllgor Cyllid, a wnaeth y gwaith craffu ar y Bil Casglu a Rheoli Trethi (Cymru). Rwy'n falch iawn bod Awdurdod Cyllid Cymru, a fydd yn casglu'r dreth trafodiadau tir a'r dreth hon, yn cael ei gadeirio gan fenyw, Kathryn Bishop. Yn 1918, cafodd menywod hawl rhannol i bleidlais, a dyna pryd y chwalwyd y Gynghrair Menywod dros Wrthwynebu Trethi, a oedd â'r slogan, 'Dim pleidlais, dim trethi', gan fod menywod wedi cael yr hawl i bleidleisio o'r diwedd. Felly, gadewch i ni ddathlu'r diwrnod hanesyddol hwn, yn ysbryd Hywel Dda, i hyrwyddo cydraddoldeb ym mhob agwedd ar ddatganoli, gan gynnwys darparu a rheoli ein trethi newydd yng Nghymru.
English: Diolch, Llywydd. Can I say to Jane Hutt how much I agree with her on the very significant part that women Members of this Assembly have played throughout the development of these new responsibilities? She will be interested to know, because I was asked this question in front of the Finance Committee very recently, that, in the Welsh Revenue Authority, over half the appointments that have now been made to the authority are women, and that women are represented at every level of responsibility within this new body, thus continuing the work that she and others have pioneered in this field. Can I thank Simon Thomas for recognising that I've been able to respond to the points that the Finance Committee were interested in? Although technical in nature, Llywydd, the aim of the regulations is to provide a consistent, clear and fair set of requirements that taxpayers can follow in identifying when the lower rate of tax can be applied to qualifying mixtures of fine materials, and also in determining their entitlement to the consumer insolvency credit. I hope that Members will feel able to support them this afternoon.
Welsh: Diolch, Llywydd. A gaf i ddweud wrth Jane Hutt fy mod i'n cytuno'n llwyr â hi ar y rhan sylweddol iawn y mae Aelodau'r Cynulliad hwn sy'n fenywod wedi'i chwarae wrth ddatblygu'r cyfrifoldebau newydd hyn? Bydd ganddi ddiddordeb mewn gwybod, gan y gofynnwyd y cwestiwn hwn i mi gerbron y Pwyllgor Cyllid yn ddiweddar iawn, bod, yn Awdurdod Refeniw Cymru, dros hanner y penodiadau a wnaethpwyd i'r awdurdod bellach yn fenywod, a bod menywod yn cael eu cynrychioli ar bob lefel o gyfrifoldeb o fewn y corff newydd hwn, gan barhau felly y gwaith y mae hi ac eraill wedi ei arloesi yn y maes hwn. A gaf i ddiolch i Simon Thomas am gydnabod fy mod wedi gallu ymateb i'r pwyntiau yr oedd gan y Pwyllgor Cyllid ddiddordeb ynddynt? Er eu bod yn dechnegol eu natur, Llywydd, nod y rheoliadau yw darparu casgliad o ofynion sy'n gyson, clir a theg y gall trethdalwyr eu dilyn er mwyn nodi pryd y bydd y gyfradd dreth is yn gymwys ar gyfer cymysgeddau o fân ddeunyddiau, a hefyd wrth benderfynu ar eu hawl i gredyd ansolfedd cwsmeriaid. Gobeithio y bydd yr Aelodau yn teimlo y gallan nhw eu cefnogi y prynhawn yma.
English: Thank you, Llywydd. I look forward to discussing these regulations, which will make an important contribution to improving air quality and reducing industrial pollution.
Welsh: Diolch, Llywydd. Edrychaf ymlaen at drafod y rheoliadau hyn, a fydd yn gwneud cyfraniad pwysig i wella ansawdd aer a lleihau llygredd diwydiannol.
English: The next item is the debate on the Thurley review of Amgueddfa Cymru, and I call on the Minister for Culture, Sport and Tourism to move the motion - Dafydd Elis-Thomas.
Welsh: Yr eitem nesaf yw'r ddadl ar adolygiad Thurley o Amgueddfa Cymru, ac rwy'n galw ar y Gweinidog Diwylliant, Twristiaeth a Chwaraeon i wneud y cynnig. Dafydd Elis-Thomas.
English: May I thank the Minister for bringing the review to the Chamber today?
Welsh: A gaf i ddiolch i'r Gweinidog am ddod â'r adolygiad i'r Siambr heddiw?
English: I'm very pleased to take part in what I think is a very important debate today. I would like to start my contribution by making three, I think, non-contentious statements: museums are an important asset to our communities; the national museums are very important to every nation, and Wales is no different; to make them successful, we need well-paid and well-motivated staff who are committed to the Welsh museum service. We've talked about who should control it, but can I ask this question? I do not know the OCS classification of the museums of Wales. I would expect to see them classified as Welsh Government controlled. I'm happy to be corrected on this if somone wants to correct me. I think that if they were a business, they'd be described as wholly owned subsidiaries of the Welsh Government. [ Interruption.] I'll take an intervention.
Welsh: Rwy'n falch iawn o gymryd rhan yn yr hyn sydd yn fy marn i yn ddadl bwysig iawn heddiw. Hoffwn ddechrau fy nghyfraniad drwy wneud tri datganiad nad ydyn nhw, yn fy marn i, yn ddadleuol: mae amgueddfeydd yn asedau pwysig i'n cymunedau; mae amgueddfeydd cenedlaethol yn bwysig iawn i bob gwlad, ac nid yw Cymru'n eithriad; i'w gwneud yn llwyddiannus, mae angen inni gael staff ymroddgar sydd ar gyflogau da ac sydd wedi ymrwymo i wasanaeth Amgueddfa Cymru. Rydym wedi trafod pwy ddylai ei rheoli, ond a gaf i ofyn y cwestiwn hwn? Nid wyf yn gwybod beth yw dosbarthiad OCS amgueddfeydd Cymru. Byddwn yn disgwyl eu gweld wedi eu rhestru o dan reolaeth Llywodraeth Cymru. Cywirwch fi ar bob cyfrif os mynnwch chi. Credaf petai nhw'n fusnesau, y byddent yn cael eu disgrifio'n is-gwmnïau sy'n eiddo llwyr i Lywodraeth Cymru. [ Torri ar draws.] Fe wnaf i dderbyn ymyriad.
English: The whole point of the museum's structure, as we heard earlier, is that their history is very much based upon their own independence, guaranteed in the case of the original - [ Interruption. ] Guaranteed by the royal charter in its original inception. That is essential to maintain its independent structure, just as the arts council maintains an independent structure through that model, and I entirely endorse that model for the future.
Welsh: Holl ddiben strwythur yr amgueddfa, fel y clywsom ni yn gynharach, yw bod ei hanes yn seiliedig i raddau helaeth ar ei hannibyniaeth ei hunan, wedi ei warantu yn achos y - [ Torri ar draws.] Wedi ei warantu gan y siarter frenhinol pan gafodd ei sefydlu. Mae hynny'n hanfodol er mwyn cynnal ei strwythur annibynnol, yn union fel mae cyngor y celfyddydau yn cadw strwythur annibynnol drwy'r model hwnnw, ac rwy'n cytuno'n llwyr ar y model hwnnw ar gyfer y dyfodol.
English: I think part of the purpose of the Thurley review was to see how the museum sector - well, certainly the national museum sector as a whole - could raise more of its income so that that balance between public funding and non-government funding would change.
Welsh: Credaf mai rhan o bwrpas adolygiad Thurley oedd gweld sut y gallai'r sector amgueddfeydd - wel, yn sicr sector yr amgueddfa genedlaethol yn ei chyfanrwydd - godi mwy o incwm fel y byddai'r cydbwysedd hwnnw rhwng cyllid cyhoeddus a chyllid nad yw'n gyllid y Llywodraeth yn newid.
English: I've got no problem with organisations raising money. The point I'm trying to get across - which I'm obviously failing with - is that these organisations are wholly dependent on Government money. If the Government turns the money off, these organisations close. That is the key to this. So, they can't go about pretending they're private sector organisations for the benefit of themselves. They're dependent on Government money, they're dependent on the public sector, they're dependent on money from the taxpayers of Wales, and, as such, they should be responsible to them.
Welsh: Nid oes gennyf broblem gyda sefydliadau yn codi arian. Y pwynt rwy'n ceisio'i gyfleu - ac rwy'n amlwg yn methu â gwneud hyny - yw bod y sefydliadau hyn yn gyfan gwbl ddibynnol ar arian y Llywodraeth. Os yw'r Llywodraeth yn diddymu'r arian hwn, mae'r sefydliadau hyn yn cau. Mae hynny'n allweddol i hyn. Felly, ni allant smalio eu bod nhw'n sefydliadau sector preifat er eu budd eu hunain. Maen nhw'n dibynnu ar arian y Llywodraeth, maen nhw'n dibynnu ar y sector cyhoeddus, maen nhw'n dibynnu ar arian gan drethdalwyr Cymru, ac, fel y cyfryw, fe ddylen nhw fod yn atebol iddynt.
English: Okay, sorry. I might have slightly simplified what you said. Anyway, I'm going to have a look at what happens in London. To get into the Victoria and Albert Museum is free, but entry to special exhibitions - and there are always numerous special exhibitions on at the V&A - currently ranges from £8 to £19. Now, we have to remember that entry to the V&A's general displays is free. So, they are perhaps having to charge fairly large amounts for the special exhibitions, at least in part, to cross-subsidise the free entry to the rest of the museum. Now, if you had the token £1 charge, you wouldn't perhaps have to do that. You could have a different financial model and you could perhaps charge £5 for the special exhibitions. You could raise money in other ways as well. The museum in St Fagans, which I will persist in calling the Welsh national folk museum, has recently been refurbished -
Welsh: Iawn, mae'n ddrwg gennyf. Efallai fy mod i wedi symleiddio'r hyn a ddywedasoch chi. Beth bynnag, rwy'n mynd i sôn am yr hyn sy'n digwydd yn Llundain. Nid oes tâl i fynd i mewn i Amgueddfa Victoria ac Albert, ond mae mynediad i arddangosfeydd arbennig - ac mae yna wastad nifer o arddangosfeydd arbennig yn y V&A - ar hyn o bryd yn amrywio o £8 i £19. Nawr, mae'n rhaid inni gofio bod mynediad i arddangosfeydd cyffredinol y V&A yn rhad ac am ddim. Felly, efallai fod yn rhaid iddyn nhw godi symiau pur sylweddol ar gyfer yr arddangosfeydd arbennig, o leiaf yn rhannol, i allu caniatáu mynediad am ddim i weddill yr amgueddfa. Nawr, pe byddai gennych chi'r tâl sylfaenol hwnnw o £1, hwyrach na fyddai'n rhaid ichi wneud hynny. Fe allech chi fod â model ariannol gwahanol ac fe allech chi o bosib godi £5 ar gyfer yr arddangosfeydd arbennig. Fe allech chi godi arian mewn ffyrdd eraill hefyd. Mae'r amgueddfa yn Sain Ffagan, a byddaf yn parhau i'w galw yn amgueddfa werin genedlaethol Cymru, wedi'i hadnewyddu'n ddiweddar -
English: Well, I'll go on to that, Lee. I will tell you later. It has recently been refurbished with the addition of a new main building, a craft workshop and other facilities. The new building contains an enlarged cafe, activity and event spaces, some of which can be hired out to groups, and a bigger gift shop. So, this will hopefully help the museum at St Fagans to raise more revenue, and is therefore a welcome development and one that could be followed by the other museums under the umbrella of Amgueddfa Cymru. Now, to raise Lee's point, I mentioned the old name of the St Fagans museum, which was what I knew it as growing up. It has since been called the Museum of Welsh Life, and is now, I see, named the St Fagans National Museum of History - neither of which are as evocative as the original name, in my opinion. Can I therefore issue a plea to the museums to keep their evocative, original names? Because I also noticed that -
Welsh: Wel, af ymlaen at hynny wedyn, Lee. Dywedaf wrthych wedyn. Fe'i hadnewyddwyd yn ddiweddar i gynnwys prif adeilad newydd, gweithdy crefft a chyfleusterau eraill. Mae'r adeilad newydd yn cynnwys caffi estynedig, mannau gweithgareddau a digwyddiadau, y gellir llogi rhai ohonyn nhw i grwpiau, a siop anrhegion fwy o faint. Bydd hyn, gobeithio, yn helpu amgueddfa Sain Ffagan i godi mwy o arian, ac mae felly yn ddatblygiad i'w groesawu ac yn un y gallai amgueddfeydd eraill ei efelychu o dan ymbarél Amgueddfa Cymru. Nawr, i ateb cwestiwn Lee, soniais am hen enw amgueddfa Sain Ffagan, sef yr enw yr adwaenwn hi yn ystod fy mebyd. Ers hynny cafodd ei galw yn 'the Museum of Welsh Life', a bellach, gwelaf mai ei henw yw 'St Fagans National Museum of History' - nid yw'r un ohonyn nhw mor hudolus â'r enw gwreiddiol, yn fy marn i. A gaf i felly apelio ar yr amgueddfeydd i gadw eu henwau hudolus, gwreiddiol? Oherwydd sylwais hefyd -
English: Like the National Front.
Welsh: Fel y Ffrynt Cenedlaethol.
English: No, not that. The maritime museum, as was, is now called the National Waterfront Museum. Before long, we will have the Big Pit National Coal Museum changing its name into the 'National Industry Museum' or some similarly anodyne title. I sometimes wonder who dreams these name changes up. Every time you change a name, you will lose potential customers because you are changing a well-known brand. I think there is a strong commercial case for sticking with the name that is already familiar to many people. However, I can see that I'm no expert in this field. [ Interruption.] Yes, I do. These kinds of decisions certainly, though, should fall under the oversight of somebody like a commercial director. I see that the Thurley review is calling for Amgueddfa Cymru to bring in a commercial director, and I would strongly endorse that call. Diolch yn fawr iawn.
Welsh: Na, nid hynny. Mae'r amgueddfa forol, fel y'i gelwid, bellach yn Amgueddfa Genedlaethol y Glannau. Cyn hir, fe welwn ni'r Big Pit: Amgueddfa Lofaol Cymru yn newid ei enw i'r 'Amgueddfa Diwydiant Cenedlaethol' neu ryw deitl diddychymyg tebyg. Rwy'n pendroni weithiau tybed pwy sy'n dyfeisio'r enwau newydd hyn. Bob tro rydych chi'n newid enw, rydych chi'n colli cwsmeriaid posib oherwydd rydych chi'n newid brand adnabyddus. Rwy'n credu bod achos masnachol cryf dros gadw at yr enw sydd eisoes yn gyfarwydd i lawer o bobl. Fodd bynnag, gallwch weld nad wyf yn arbenigwr yn y maes hwn. [ Torri ar draws.] Wel, ydw. Dylai cyfarwyddwr masnachol neu rywun cyffelyb, yn sicr, fod yn gyfrifol am oruchwylio penderfyniadau o'r fath. Gwelaf fod adolygiad Thurley yn galw ar Amgueddfa Cymru i benodi cyfarwyddwr masnachol, ac rwy'n cefnogi'r alwad honno'n llwyr. Diolch yn fawr iawn.
English: Thank you very much for your contributions.
Welsh: Diolch yn fawr i chi gyd am eich cyfraniadau.
English: Therefore, there will be no voting time at the end of this meeting, and that brings today's proceedings to a close.
Welsh: Gan hynny, nid oes yna bleidlais ar ddiwedd y cyfarfod yma, a dyna ddiwedd ein trafodion am y dydd.
English: May I ask about the youth service? Because you have talked about - in the paper - that there's been a decline in the youth sector. So, how would you like to see the expertise in the youth service being used to develop services that are more preventative with regard to mental health and in terms of promoting resilience and well-being with regard to young people's mental health? Because there is a danger that there is too much focus on school-based services. So, I'd just like to hear what opportunities there are within the current economic climate and in the context of a service that is, unfortunately, shrinking.
Welsh: A gaf i ofyn ynglŷn â'r gwasanaeth ieuenctid? Achos rydym ni wedi gweld - rydych chi'n sôn yn y papur - bod y dirywiad yn y gwasanaeth ieuenctid wedi cael effaith, wrth gwrs. Felly, sut fuasech chi'n licio gweld yr arbenigedd o fewn y gwasanaeth ieuenctid yn cael ei ddefnyddio i ddatblygu gwasanaethau mwy ataliol o safbwynt iechyd meddwl, ac hefyd o ran hyrwyddo resilience a llesiant o ran iechyd meddwl pobl ifanc? Achos mae yna beryg bod y ffocws yn ormodol ar wasanaethau mewn ysgolion, rydw i'n meddwl. A wedyn buaswn i jest yn licio clywed pa gyfleoedd sydd yna o fewn yr hinsawdd economaidd ac yng nghyd-destun gwasanaeth sydd, yn anffodus, yn crebachu.
English: I think one of the most important factors, in a way, would be to ensure that there is more support available in the community, including the schools. I do know that there are a few charities who do provide services not only in schools but also outwith the schools - there is some counselling available. But in terms of ensuring that there isn't further decline, then more work needs to be done with youth workers, and again, as we have said consistently through this session this morning, we need to ensure that people work together. It's relatively easy to actually sort things out - but to close the stable door once the horse has bolted, that's too late. We do need to reduce costs, as Gareth said. We need to look at the holistic picture and identify who can collaborate to ensure that children, wherever possible, receive the support they need in the home with their parents and then also ensure that that is further developed.
Welsh: Rydw i'n meddwl mai un o'r ffactorau pwysicaf, mewn ffordd, fyddai sicrhau bod mwy o gefnogaeth yn y gymuned, gan gynnwys yr ysgol. Rydw i'n gwybod bod yna ambell elusen sydd yn rhoi'r pwysau nid yn unig yn yr ysgol, ond mannau y tu allan i'r ysgol - mae yna brofiad i gael cwnsela. Ond o ran sicrhau nad yw pethau'n dirywio, mae angen mwy o waith efo gweithwyr ieuenctid, ac eto, fel rydym ni wedi dweud drwy hyn bore yma, sicrhau bod pobl yn gweithio efo'i gilydd. Mae'n ddigon hawdd trio sortio rhywbeth - nid ydw i'n mynd i orffen y dywediad, ond mae'n hawdd codi pais; pan mae rhywbeth yn digwydd reit pan mae o'n rhy hwyr. Mae yna fodd i leihau cost. Fel y dywedodd Gareth, rhaid edrych ar y darlun yn gyflawn a gweld pwy all weithio efo'i gilydd i sicrhau bod plant, cyn belled ag y gallan nhw, yn cael y gefnogaeth maen nhw ei angen yn y cartref efo'i rhieni ac wedyn yn sicrhau bod hynny'n cael ei ddatblygu ymhellach.
English: So what drives that collaboration? If it's not happening at present, do we need something statutory based to ensure that it happens? Because it's about a cultural change, isn't it?
Welsh: Beth sy'n gyrru'r cydweithio yna? Achos os nad yw e'n digwydd ar hyn o bryd, a oes angen, hynny yw, rhywbeth statudol i orfodi hynny i ddigwydd? Achos mae e'n newid diwylliannol yn fwy na dim byd arall, buaswn i'n meddwl.
English: Because there isn't a statutory lead on this, then that might be a solution because everyone is trying to do their bit, but it's all patchy and there's no connections made, perhaps, or not enough connections are made. Some guidance and a little more clarity in terms of what the needs are and who's responsible for what would be useful.
Welsh: Rydw i'n meddwl, achos nad oes arweiniad o un safbwynt o'r ochr statudol, o bosib byddai hynny'n syniad da, achos mae pawb yn trio gwneud eu rhan nhw o fewn - . Ond maen nhw i gyd - . Nid oes cysylltiad o un pwynt i'r llall. So, mae angen arweiniad ac ychydig bach mwy o fod yn gliriach am beth ydy'r angen a phwy sydd i wneud beth, rydw i'n meddwl.
English: Is there a sign that that's starting to happen at all? Because I'm just thinking about the well-being of future generations Act -
Welsh: A oes yna arlliw bod hynny'n cychwyn digwydd o gwbl? Oherwydd rydw i jest yn meddwl am Ddeddf llesiant cenedlaethau'r dyfodol -
English: - and the emphasis on joint working and co-production. One would hope, with the public services boards, that there is that kind of model emerging.
Welsh: - a'r pwyslais ar gydweithio a chydgynhyrchu, neu beth bynnag yw'r term yn Gymraeg. Byddai rhywun yn gobeithio, gyda'r byrddau gwasanaethau cyhoeddus hefyd, wrth gwrs, bod rhyw fodel fel yna'n dechrau amlygu ei hun.
English: Certainly. We do see that around Wales. Everyone involved with looking after the interests of children and young people feels strongly that that is a positive thing to do, and there is a great deal of collaboration happening, but I think from a statutory side, it would be good to have clear guidance in order to ensure that all of these things that are developed are co-ordinated.
Welsh: Yn sicr. Rydym ni'n gweld hynny o gwmpas Cymru i gyd. Mae pawb sydd yn y busnes yma o edrych ar ôl plant a phobl ifanc yn teimlo'n gryf bod hynny'n beth da i wneud, ac mae yna lot o gydweithio efo'i gilydd, ond rydw i'n meddwl, o'r ochr statudol, byddai'n dda i gael arweiniad pendant a sicrhau bod yr holl bethau yma sydd yn datblygu yn dod at ei gilydd.
English: Yes. And that they need to be more systematic.
Welsh: Ie. Bod eisiau iddyn nhw fod yn fwy systematig.
English: Yes. And that there's a pattern in place, perhaps - again, this may cost money - but a piece of work needs to be done to identify where the needs are, even if it's different charities coming together with surveys and so on. There are different ways of achieving that.
Welsh: Ie. A bod yna batrwm, a bod yna, hwyrach - eto, yn costio - darn o waith yn cael ei wneud i weld lle mae'r angen, hyd yn oed os ydy o rhwng gwahanol elusennau'n dod at ei gilydd yn gwneud holiaduron. Mae yna wahanol foddau o wneud hynny.